Yocwa 15
Lobo ma gipoko bot jo Juda
1Dul lobo ma gipoko bot kaka pa jo Juda ki bolo kwir muporo doggolagi obedo yo tuŋ acuc cok ki waŋ lobo pa jo Edom, i tim Jin ci ogik i Negeb tuŋ acuc. 2Waŋ lobogi yo tuŋ acuc ocakke i agikki nam me Kado ki i wen nam ma okemo tuŋ acuc; 3ka dok ocito kwede yo tuŋ acuc ka ma giito iye malo i Akrabim, ka okato wa i Jin, ocito kwede malo i ŋet Kadec-bamea yo tuŋ acuc, orabo ŋet Kejeron o wa i Adar, ka dok olokke odok kwede Karka. 4Ka dok okato ocito i Ajimon, oo i nota ora me Ejipt, ka ogik i dog nam Meno aye waŋ lobogi yo tuŋ acuc.
5Waŋ lobogi yo tuŋ wokceŋ aye nam me Kado o ka ma kulu Jordan gik iye. Waŋ lobo yo tuŋ acuc ocakke i wen nam ka ma Jordan ogik iye, 6ka dok cito Bet-kogla, kato kwede i ŋet Bet-araba yo tuŋ acam, o wa i got ma Boan wod pa Reuben ocibo. 7Ka dok cito malo Debir kun oa ki i nota me Akor, kemo kwede yo tuŋ acam, ka doŋ lokke ka kemo Gilgal ma i nyim kor got ka ma giito iye malo i Adumim ma i ŋet nota ora yo tuŋ acuc, Ka doŋ kato cito wa i pii me En-cemec ci gik kwede i En-rogel. 8Ki kunnu waŋ lobo lubo nota pa wod pa Kinom i kor got pa jo Jebuc yo tuŋ acuc (en aye Jerucalem). Ka dok waŋ lobo cito malo i wi got ma okemo nota pa Kinom yo tuŋ potoceŋ, i agikki luŋ me Repaim yo tuŋ acuc, 9ci medde kun a ki i wi got cito i waŋ pii me Neputoa, kato kwede wa i gaŋi ma i got Epron, ci lokke mano yo tuŋ Baala (en aye Kiriat-jearim); 10ka oa ki i Baala ci gono cito kun kemo tuŋ potoceŋ o kwede i got Ceir, kato kwede i kor got Jearim yo tuŋ acam (en aye Kecalon). Ka dok cito piny i Bet-cemec, kato kwede i ŋet Timna. 11Waŋ lobo a ki kunnu cito i kor got ma i ŋet Ekron tuŋ acam, ka dok lokke cito Cikeron, kato kwede wa i got Baala, cito i Jabneel; ka dok gik woko i dog nam 12Waŋ lobo yo tuŋ potoceŋ lubo dog Nam Madit ki Waŋ watte. Meno aye waŋ lobo ducu mukwako lobo pa jo Juda ma oporo doggolagi.
Kaleb oloyo Kebron ki Debir
(Luŋol 1.10-15)
13-Kaleb wod pa Jepune yam gimiyo dul lobo i kin jo pa Juda, kit ma onoŋo Rwot ociko ki Yocwa. Yocwa omiye Kiriat-arba, en aye Kebron. Arba obedo kwaro pa jo Anak. 14Ci Kaleb oryemo likwayo adek pa Anak ma yam tye kunnu, gin Cecai, Akiman ki Talmai. 15Oa ki kunnu ocito olwenyo i kom jo ma gibedo Debir. Nyiŋ Debir yam obedo Kiriat-ceper. 16Ci Kaleb owacci, “Ka ŋatti mo olwenyo i kom Kiriat-ceper ce oloyo, ci abimiye nyara Akaca obed dakone.” 17Otiniel wod pa Kenaj omin Kaleb aye oloyo, ci Kaleb omiye nyare Akaca obedo dakone. 18Ka nyako ocito bot cware, ci odiye ni openy poto mo bot wonne. Opye piny ki i wi kanane ci Kaleb openye ni, “Imito gin aŋo?” 19Nyare ogamo ni, “Miya mot mo. Macalo doŋ iketa wa i lobo Negeb, dok imiya waŋ it mo bene.” Kaleb omiye Waŋ it ma tuŋ malo ki waŋ it ma tuŋ piny bene.
Gaŋi pa jo Juda
20Man aye ginaleya pa jo me kaka pa Juda ma oporo doggolagi. 21Gaŋigi ma obedo ka ma lobogi ogik iye yo tuŋ acuc i Negeb, ma dok yo tuŋ waŋ lobo pa jo Edom gin ene: Kabeel, Eder, Jagur, 22Kina, Dimona, Adada, 23Kedec, Kajor, Itnan, 24Jip, Telem, Bealot, 25Kajor-kadata, Keriot-kejeron, ma en aye Kajor, 26Amam, Cema, Molada, 27Kajar-gada, Kecmon, Betpelet, 28Kajar-cual, Beer-ceba, Bijiotia, 29Baala, Iyim, Ejem, 30Eltolad, Kecil, Korma, 31Jiklag, Madmana, Cancana, 32Lebaot, Cilim, Ain ki Rimmon; gin ducu gaŋi pyeraryo ki gaŋi matino ma i ŋetgi.
33Gaŋigi ma obedo i pwor gin ene: Ectaol, Jora, Acna, 34Janoa, Enganim, Tapua, Enam, 35Jarmut, Adulam, Coko, Ajeka, 36Caaraim, Aditaim, Gedera, ki Gederotaim; gaŋi apar wiye aŋwen ki gaŋi matino ma i ŋetgi.
37Jenan, Kadaca, Migdal-gad, 38Dilean, Mijpe, Jokteel, 39Lakic, Bojkat, Eglon, 40Kabon, Lamam. Kitlic, 41Gederot, Bet-dagon, Naama ki Makeda; gaŋi apar wiye abicel ki gaŋi matino ma i ŋetgi.
42Libna, Eter, Acan, 43Ipta, Acna, Nejib, 44Keila, Akijib ki Mareca; gaŋi aboŋwen ki gaŋi matino ma i ŋetgi.
45Ekron ki gaŋi madito ki matinone ma i ŋete; 46dok cakke ki i Ekton cito kwede i dog nam gaŋi ducu ma gibedo yo tuŋ Acidod ki gaŋi matino ma i ŋetgi.
47Acidod kacel ki gaŋi madito ki matino ma i ŋete; Gaja ki gaŋi madito ki matino ma i ŋete cito wa i nota ora me Ejipt ki Nam Madit ki waŋ watte.
48I lobo godi, Camir, Jatir, Coko, 49Dana, Kiriat-cana, en aye Debir, 50Anab, Ectemo, Anim, 51Gooen, Kolon ki Gilo; gaŋi apar wiye acel ki gaŋi matino ma i ŋetgi.
52Arab, Duma, Eean, 53Janim, Bettapua, Apeka, 54Kumta, Kiriat-arba, en aye Kebron, ki Jior; gaŋi aboŋwen ki gaŋi matino ma i ŋetgi.
55Maon, Karmel, Jip, Juta, 56Jejreel, Jokdeam, Janoa, 57Kain, Gibea ki Timna; gaŋi apar ki gaŋi matino ma i ŋetgi.
58Kalkul, Bet-jur, Gedor, 59Maarat, Bet-anot ki Eltekon; gaŋi abicel ki gaŋi matino ma i ŋetgi.
60Kiriat-baal, en aye Kiriat-jearim, ki Raba; gaŋi aryo ki gaŋi matino ma i ŋetgi.
61Ka dok i tim, Bet-araba, Midin, Cekaka, 62Nibcan ma gilwoŋo ni gaŋ me Kado, ki En-gedi; gaŋi abicel ki gaŋi matino ma i ŋetgi.
63-Ento jo Jebuc, ma gin aye jo ma gibedo i Jerucalem, jo Juda pe guryemogi woko ki i lobogi, mumiyo jo Jebuc gunywako bedo kacel ki jo Juda i Jerucalem o kwede wa onyoo.
xho_Latn luo_Latn luo_Latn luo_Latn epo_Latn dik_Latn luo_Latn quy_Latn luo_Latn luo_Latn quy_Latn kea_Latn mri_Latn mri_Latn bam_Latn mri_Latn kea_Latn mri_Latn kea_Latn luo_Latn luo_Latn